Polisie soek gewonde transitorower | Netwerk24
Deur Meghan Lawrence 21 Mei 2019 09:07
Brig. Vishnu Naidoo, nasionale polisiewoordvoerder, sê 'n groep gewapende rowers het twee geldwaens Maandagaand omstreeks 18:00 in die Phokeng-area aangeval.
Die wagte het teruggeveg en in die proses het 'n skietery uitgebreek, waarna een van die verdagtes geskiet is.
"Dit blyk dat een van die verdagtes ernstig gewond is, omdat hy erg gebloei het. Sy makkers het hom weggeneem."
Naidoo sê hulle doen 'n beroep op enigeen met inligting oor die voorval om na vore te kom of hul tolvrye nommer by 086 00 10111 te skakel.
"Die persoon wat bel kan heeltemal anoniem bly en al die inligting sal met die strengste vertroue hanteer word."
Die verdagtes kon nie die geld steel nie.
#sapsHQ Possible wounded #CIT robber sought. An urgent call is being made to anyone who has info on the whereabouts of a gunshot victim in the Phokeng policing area of the North West Province to please come forward with such info #TrioCrimes #CrimeStop MEhttps://t.co/kxS5Jv8Cbf pic.twitter.com/odT7DiwZxl
— SA Police Service (@SAPoliceService) May 21, 2019
Meer oor: Noordwes | Rooftog | Transitoroof | Rowers | Transito